Jabarkan Lech Poznań dari Robert Lewandowski dalam bahasa melayu

Pada Jun 2008, Lech Poznań menandatangani Lewandowski dari Znicz dengan bayaran sebanyak 1.5 juta Złoty. Dalam masa yang awal, ejen Lewandowski, Cezary Kucharski menawarkan beliau ke bekas kelab Kucharski, Sporting Gijón di mana kelab itu bermain di La Liga selepas 10 tahun di liga bawahan. Bagaimanapun, Sporting menolak tawaran itu.

Beliau membuat debut pertama bersama Lech pada Julai 2008 sebagai pemain gantian dalam pusingan pertama kelayakan Piala UEFA menentang Khazar Lenkoran dari Azerbaijan. Dalam perlawanan itu, beliau menjaringkan gol pertamnya. Dalam debut di Ekstraklasa pula, ketika Lech menentang GKS Bełchatów, beliau menjaringkan gol ketika empat minit selepas memasuki separuh masa kedua. Dalam musim pertamnya di divisyen tertinggi Poland, beliau menjadi penjaring terbanyak kedua. Dalam musim seterusnya, beliau menjadi penjaring terbanyak dengan menjaringkan 18 gol dan membantu pasukannya untuk menjadi juara liga pada musim 2009–10.